ཞི་ཅིན་ཕིང་གིས།ཡང་ཧྲན་གྲུ་ཁའི་འཛུགས་སྐྲུན་དང་གོང་འཕེལ་གནས་ཚུལ་ཐད་ཐུགས་ཁུར་ཆེན་པོ་གནང་གི་ཡོད།གནས་དེ་ནས་ཁོང་གིས་ད་དུང་ཡང་ཧྲན་གྲུ་ཁའི་དུས་བཀག་བཞི་པའི་རང་འགུལ་ཅན་གྲུ་ཁར་བརྙན་མཐོང་སྦྲེལ་མཐུད་བྱས་ནས་གྲུ་ཁའི་འཛུགས་སྐྲུན་དང་འཁོར་རྒྱུགས་གནས་ཚུལ་མཁྱེན་རྟོགས་གནང་ཡོད།ཁོང་གིས།དཔལ་འབྱོར་སྟོབས་ཆེའི་རྒྱལ་ཁབ་ཡིན་ན་ངེས་པར་དུ་རྒྱ་མཚོ་སྟོབས་ཆེན་རྒྱལ་ཁབ་དང་མཚོ་འགྲུལ་སྟོབས་ཆེའི་རྒྱལ་ཁབ་ཡིན་དགོས།ཡང་ཧྲན་གྲུ་ཁ་འཛུགས་སྐྲུན་ལེགས་འགྲུབ་ཟིན་ནས་འཁོར་རྒྱུགས་ཐུབ་པ་དེས་ཧྲང་ཧའེ་ཡིས་རྒྱལ་སྤྱིའི་མཚོ་འགྲུལ་ལྟེ་གནས་དང་རང་མོས་ཉོ་ཚོང་ཚོད་ལྟའི་ཁུལ་འཛུགས་སྐྲུན་བྱེད་པ་དང་།ཕྱི་ཕྱོགས་སུ་སྒོ་དབྱེ་བྱེད་ཤུགས་ཆེ་རུ་གཏོང་རྒྱུར་མཐུན་རྐྱེན་དེ་བས་ལེགས་པ་བསྐྲུན་ཡོད།འཛམ་གླིང་ཐོག་གི་རྩེ་གྲ་གཏོད་པའི་བློ་སྤོབས་དང་སེམས་ཤུགས་ཡོད་དགོས་ལ།འབད་པ་ཆེན་པོས་འཛམ་གླིང་ཐོག་གི་ཨང་དང་པོ་དེ་བས་མང་བ་གཏོད་དགོས་ཞེས་དང་།ཁོང་ནས་ཧྲང་ཧའེ་ཡིས་ཡང་ཧྲན་གྲུ་ཁ་ཉིད་འཛུགས་སྐྲུན་ཡག་པོ་དང་དོ་དམ་ཡག་པོ།གོང་འཕེལ་ཡག་པོ་བཅས་བྱེད་པ་དང་།ཁོར་ཡུག་འཛུགས་སྐྲུན་ཐད་ཤུགས་སྣོན་རྒྱག་པ།གྲུ་ཁའི་འཁོར་རྒྱུགས་དོ་དམ་ནུས་པ་དང་ཕྱོགས་བསྡུས་ཞབས་ཞུའི་ནུས་པ་རྒྱུད་ཆད་མེད་པར་མཐོ་རུ་གཏོང་བ་བཅས་བྱས་ནས་རང་རྒྱལ་གྱིས་སྒོ་ཀུན་ནས་སྒོ་དབྱེ་བྱེད་ཤུགས་རྒྱ་ཆེར་གཏོང་བ་དང་རྒྱུད་གཅིག་ལམ་གཅིག་མཉམ་སྐྲུན་བྱེད་པའི་ཁྲོད་ནུས་པ་དེ་བས་ཆེ་བ་འདོན་སྤེལ་ཐུབ་པ་བྱ་རྒྱུའི་ཐུགས་རེ་གནང་ཡོད་པ་རེད།